Legal Document

Category: 45

Text:
66. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 762 της 9/27 Ιουλ. 1981 (ΦΕΚ Α΄ 196) Περί ειδικών προσόντων κατηγοριών τινών υποψηφίων προς απόκτησιν διπλώματος Ραδιοτηλεγραφητού Β΄ τάξεως. Έχοντες υπ’ όψιν: α)Τας διατάξεις των άρθρ. 76 παρ. 1 και 2 και 77 του Ν.Δ. 187/73 «περί Κώδικος Δημοσίου Ναυτικού Δικαίου» (Φ.Ε.Κ. 261 Α΄/3.10.1973). β)Την από 6.3.1981 γνώμην του Συμβουλίου Εμπορικού Ναυτικού. γ)Την υπ’ αριθ. 527/1981 γνωμοδότησιν του Συμβουλίου της Επικρατείας, προτάσει του επί της Εμπορικής Ναυτιλίας Υπουργού, αποφασίζομεν: Άρθρον μόνον.-Κάτοχοι πτυχίου Ραδιοτηλεγραφητού των Ενόπλων Δυνάμεων ή Γενικού Πτυχίου Χειριστού Ασυρμάτου του Υπουργείου Συγκοινωνιών, δικαιούνται να μετέχουν των οικείων εξετάσεων προς απόκτησιν διπλώματος Ραδιοτηλεγραφητού Β΄ τάξεως, εντός διετίας από της δημοσιεύσεως του παρόντος, εφ’ όσον κέκτηνται:α)Υπερπενταετή υπηρεσίαν υπευθύνου Ραδιοτηλεγραφητού επί εμπορικών πλοίων ή υπερετησίαν τοιαύτην υπευθύνου Ραδ/του επί εμπορικών πλοίων και υπερδεκαετή υπηρεσίαν υπευθύνου Ραδιοτηλεγραφητού εις σταθμούς Ασυρμάτου Δημοσίας Χρήσεως ξηράς, βεβαιουμένην δια πιστοποιητικού της αρμοδίας υπηρεσίας. β)Πτυχίον μετεκπαιδεύσεως Δημοσίας Σχολής εις την συντήρησιν των ναυτικών ηλεκτρονικών οργάνων ή ισοδυνάμου Ιδιωτικής κατά τας διατάξεις του άρθρ. 16 του υπ’ αριθ. 723/22.10.1968 Β.Δ./τος. 19.Ε.γ.66 Διπλώματα και άδειες ναυτικής ικανότητας